
נושא:ספר דניאלפרק ו: מחיר ההצלחה -  מערך שיעור  . 
כיתות יעד: ז-ח

מחבר: אראל בלום

 בס"ד.                              מחיר ההצלחה . פרק ו' . 
·      הקדמה : דניאל בחר להתקרב למלך ולייעץ לו על ידי כך יוכל לעזור לאחיו ולהדריכו בדרך ה' . אבל להצלחה בגלות יש מחיר מר ! 
·     מה הוא מחיר ההצלחה בגלות ? כיצד ניתן להנצל ממנו ? 
                          נקרא פסוקים א' – יז' .  
פסוקים א' – י' :  עד כאן ברור המחיר : ההצלחה גורמת לקנאה של הגויים . 

                          אם כך כיצד צריך דניאל לנהוג ?  
פסוק יא' :  למרות הגזרה דניאל בכל זאת מתפלל ! מדוע ? 

·        האם דניאל היה חייב למסור נפשו על התפילה ? 
א.     המלבי"ם פסוק יא' :  דניאל לא התחבא להתפלל בבית אחר שלא ידעו היכן הוא או בבית במקום מוצנע . ... רק נכנס לביתו .... שהיו החלונות פתוחים .... בענין שכל השכנים יכלו לראות דרך החלונות הפתוחים .... אולם למה עשה כך ? והרי לא היה חייב למסור נפשו בעבור מצוות עשה ? בפרט לדעת הרמב"ן שתפילה היא דרבנן .וגם המלך לא התכוון להעבירו על דת ? 

תשובה : הגזרה הייתה שלא לבקש בקשה חדשה כי אם מהמלך ודניאל עסק בתפילה שהיא הודיה ושבח לה' ועל זה לא הייתה הגזרה ועל זה בטח דניאל ולא התירא . 
·     אם כך מה הבעיה במעשי דניאל ? 
פסוק יג' :  באו אנשים ואמרו למלך שזו גזרה כוללת על כל התפילות . והמלך הודה להם שהם צודקים ! 

ב.      יתכן גם שדניאל לא סמך על חילוקים כאלו ובכל זאת התפלל , מדוע ? 
נדייק בפסוק יא' - יב' :  יא וְדָנִיֵּאל כְּדִי יְדַע דִּי-רְשִׁים כְּתָבָא עַל לְבַיְתֵהּ וְכַוִּין פְּתִיחָן לֵהּ בְּעִלִּיתֵהּ נֶגֶד יְרוּשְׁלֵם וְזִמְנִין- תְּלָתָה בְיוֹמָא הוּא בָּרֵךְ עַל-בִּרְכוֹהִי וּמְצַלֵּא וּמוֹדֵא קֳדָם אֱלָהֵהּ כָּל-קֳבֵל דִּי-הֲוָא עָבֵד מִן-קַדְמַת דְּנָה:  יב אֱדַיִן גֻּבְרַיָּא אִלֵּךְ הַרְגִּשׁוּ וְהַשְׁכַּחוּ לְדָנִיֵּאל בָּעֵה וּמִתְחַנֵּן קֳדָם אֱלָהֵהּ:  
8 האנשים "הַרְגִּשׁוּ וְהַשְׁכַּחוּ "- זאת אומרת שדניאל ניסה להתחמק ולהתחבא . ועוד נדייק שדניאל נכנס לביתו ופתח פתחים בעליה  -  מדוע ?  

מצודת דוד : דניאל נכנס לביתו למקום מוצנע ורק בעליה  פתח את החלונות .

ועל פי הרס"ג :  משמע שהיה מתפלל בעלייתו , במקום שאי אפשר היה לראות אותו – רק שהאנשים היו הולכים ואורבים סביבות בית דניאל ומצאו שם נערה ושאלוה : מה עושה דניאל ? ואמרה להם שהוא מתפלל ... מיד הלכו ומחו שנאמר  :  יב אֱדַיִן גֻּבְרַיָּא אִלֵּךְ הַרְגִּשׁוּ וְהַשְׁכַּחוּ לְדָנִיֵּאל בָּעֵה וּמִתְחַנֵּן קֳדָם אֱלָהֵהּ: 
מסקנה : אם אפשר צריך להמשיך ולשמור על המצוות בסתר , כך זה המצב בגלות .   
שלטון החוק .

·  דניאל התפס עובר על גזרת המלך , אלא שהמלך מנסה להציל אותו . הבה נלמד . 
                                         נקרא פסוקים יג' – כא' .  
· פסוק יח' :  מדוע שם המלך אבן על גוב האריות ? 
רש"י :  המלך לא רצה להזיק לדניאל ולכן שם אבן כדי שלא יזרקו על דניאל אבנים או כלי מלחמה כיוון שאמר : גזרת האריות אי אפשר לסלקה שכבר נגזרה , אבל אזהר בו שלא יזיקו לו אדם , והנס – אם יבוא – יבוא !  
·   המלך מנסה להציל את דניאל , מדוע המלך לא מצליח ? מדוע הוא לא קובע שדניאל יחיה בגזרת המלך! הרי הוא המלך הגדול ! 
מור והדס [עמ' 116 – 133 ]  :  ההבדל בין מלכות פרס למלכות בבל היא שבבל נבוכדנצר היה שליט יחיד גדול כל יכול ואילו במלכות פרס דריוש היה נתון תחת החוק . החוק היה מעליו ומעל שריו . מלכות פרס הייתה משועבדת ... לחוק ! 
·  האם החוק הופך את מלכות פרס ליותר מוסרית ממלכות בבל ? 
לכאורה בוואדי שכן . כולם שווים ביפני החוק והמלך לא יכול לפגוע במישהוא באופן שרירותי ! 
     אבל  דווקא מיתוך סיפור דניאל עולה שאלה נוקבת : 

האם מציאות של "חוקים" זה שיא המוסריות ? 
לחוק מגבלות משלו : בסדום היו חוקים , אבל ה' החריב את סדום כיוון שהחוקים שבה היו חוקי רשע
 ! 
כזה הוא גם החוק נגד דניאל או החוק להרוג את היהודים במגילת אסתר . החוק במקרה של דניאל הוא לעג וקלס למוסר והיושר !
מסקנה : החוק הוא חשוב רק אם הוא מוסרי ועושה צדק .
מכל מקום , האם אפשר היה לחוקק חוק העוקף את חוק איסור התפילה כמו שבמגילת אסתר , אסתר ומרדכי עוקפים את חוק המן שבספרים הראשונים על ידי הספרים השניים  ? 


ההצלה . 
· כיצד ניצל דניאל ?       -נלמד פסוקים כב' – כט' . 
· דניאל ניצל בעזרת ה' . אבל קשה : מדוע דניאל נענש להכנס לגוב האריות ? 
א.      חז"ל :  מסכת בבא בתרא דף ד/א : מפני מה נענש דניאל ? מפני שהשיא עצה לנבוכדנצר (להציל עצמו על ידי הצדקה ) שנאמר " להן מלכא מלכי ישפר עלך וחטאיך בצדקה פרוק ועויתך במיחן עניין הן תהוי ארכא לשלותך וגו'" ....

· מה החטא בנתינת העצה לנבוכדנצר ? ומדוע התחייב עליו מיתה ? 
מור והדס : יש בעצה לנבוכדנצר מישום ביטול מסויים של נבואת עצמו , שהרי דניאל אמר שמלכות נ"נ הולכת להגמר ונבוכדנצר יהפוך לחיה ועל ידי הצדקה דחה את קיום הנבואה . חז"ל אומרים שנביא שעבר על נבואת עצמו חייב מיתה כמו הנביא עדו שמת על ידי אריה כיוון שעבר על נבואת עצמו
 . 

ב.   אפשר גם להסביר שדניאל נשא על גבו את חטאתם של כל בני הגולה 
. 
לפי זה חטאי ישראל גרמו לחילול ה' לאומתם מעשי דניאל גרמו לקידוש ה' !  
· לפי הסבר זה יובן מדוע ניצל דניאל ? 
נעיין פסוק כד' : 
א. דניאל מלמד שבמקום ייאוש שבגלות יש תפילה ודבקות בקב"ה ללא סייג והתוצאה היא שהקב"ה מתגלה בחושך הגלות . 
ב. הצלתו של דניאל היא מופת לדורות שכשישראל יראים מה' , כל עולם ירא מהם .
· ספר דניאל הוא ספרם של צדיקי הדור ,  עם ישראל בשלמותו לא מופיע בספר , אבל התנהגותם של גדולי ישראל סוללת את הדרך לכל העם כולו שילך בעקבותם .  
בוואדי שכן !  אבל דריוש מתנהג כמו אחשורוש בהתחסדות מזוייפת ומתנער מן האחריות .   ועל ידי כך נהפך גם דיוש לנאשם בפרשה . 











� מסכת סנהדרין דף קט/ב  :  ארבע דייני היו בסדום שקראי ושקרוראי זייפי ומצלי דינא דמחי ליה לאיתתא דחברי' ומפלא ליה אמרי ליה יהבה ניהליה דניעברה ניהליך דפסיק ליה לאודנא דחמרא דחבריה אמרו ליה הבה ניהליה עד דקדחא דפדע ליה לחבריה אמרי ליה הב ליה אגרא דשקל לך דמא דעבר במברא יהיב ארבעה זוזי דעבר במיא יהיב תמני זוזי זימנא חדא אתא ההוא כובס איקלע להתם אמרו ליה הב ד' זוזי אמר להו אנא במיא עברי אמרו ליה א"כ הב תמניא דעברת במיא לא יהיב פדיוהו אתא לקמיה דדיינא א"ל הב ליה אגרא דשקיל לך דמא ותמניא זוזי דעברת במיא אליעזר עבד אברהם איתרמי התם פדיוהי אתא לקמיה דיינא א"ל הב ליה אגרא דשקל לך דמא שקל גללא פדיוהי איהו לדיינא אמר מאי האי א"ל אגרא דנפק לי מינך הב ניהליה להאי וזוזי דידי כדקיימי קיימי הויא להו פורייתא דהוו מגני עלה אורחין כי מאריך גייזי ליה כי גוץ מתחין ליה אליעזר עבד אברהם אקלע להתם אמרו ליה קום גני אפוריא אמר להון נדרא נדרי מן יומא דמיתת אמא לא גנינא אפוריא כי הוה מתרמי להו עניא יהבו ליה כל חד וחד דינרא וכתיב שמיה עליה וריפתא לא הוו ממטי ליה כי הוה מית אתי כל חד וחד שקיל דידיה הכי אתני בינייהו כל מאן דמזמין גברא לבי הילולא לשלח גלימא הוי האי הילולא אקלע אליעזר להתם ולא יהבו ליה נהמא כי בעי למסעד אתא אליעזר ויתיב לסיפא דכולהו אמרו ליה מאן אזמנך להכא א"ל לההוא [דיתיב] אתה זמנתן [אמר דילמא שמעי בי דאנא אזמינתיה ומשלחי ליה מאניה דהאי גברא] שקל גלימיה ההוא דיתיב גביה ורהט לברא וכן עבד לכולהו עד דנפקי כולהו ואכלא איהו לסעודתא הויא ההיא רביתא דהות קא מפקא ריפתא לעניא בחצבא איגלאי מלתא שפיוה דובשא ואוקמוה על איגר שורא אתא זיבורי ואכלוה והיינו דכתיב ויאמר ה' זעקת סדום ועמורה כי רבה ואמר רב יהודה אמר רב על עיסקי ריבה: 








� מסכת סנהדרין דף פט/א : מתני' נביא השקר : זה מתנבא מה שלא שמע ומה שלא נאמר לו מיתתו בידי אדם . אבל הכובש את נבואתו  והמוותר על דברי נביא ונביא שעבר על דברי עצמו מיתתו בידי שמים שנאמר אנכי אדרש מעמו ...





� עיין ב"דרך ה'" לרמח"ל שלפעמים הצדיק סובל כיוון שהוא נושא על גבו את  חטא הציבור . 





